Aquesta informació es va publicar originalment el 21 d'octubre de 2019 i, per tant, la informació que hi apareix fa referència a la data especificada.

Ens heu pres el millor de nosaltres, no us ho perdonarem mai". L'emotiu missatge dels amics de Joan Tortosa tancat a Mas d'Enric perquè va ser detingut en el marc dels aldarulls a Tarragona; informa @JonathanOca https://t.co/UDu2hBfC3Z #SentènciaProcés pic.twitter.com/S9Lms3hUDh — NacióTarragona (@naciotarragona) October 21, 2019

Centenars de goles entonen l'Estaca a les portes de la presó de Mas d'Enric, on hi ha empresonats dos joves del Camp de Tarragona pels aldarulls de la sentència i @ForcadellCarme; informa @JonathanOca https://t.co/UDu2hBfC3Z #SentènciaProcés pic.twitter.com/CuampmQa4T — NacióTarragona (@naciotarragona) October 21, 2019

"Ens heu pres el millor de nosaltres, no us ho perdonarem mai". Aquest és un dels missatges que han transmès els amics de Joan Tortosa a les portes de Mas d'Enric. Un miler de persones han respost a la crida de fer una marxa des del Campus de la Universitat Rovira i Virgili (URV) fins al centre penitenciari del Catllar, per exigir l'alliberament dels tres presos polítics del Camp de Tarragona -Laura Solé, Joan Tortosa i Carme Forcadell-.Davant de la presó, el pare de Tortosa ha agraït entre llàgrimes al miler de persones que els facin suport. La seva tieta, Magda Tortosa, ha detallat que els pares el van poder visitar diumenge i que "està relativament bé, però està tancat" i ha lloat la tasca del col·lectiu dels Juristes per la República.Segons Magda Tortosa, han pogut parlar amb ell per telèfon aquest matí i ha apuntat que s'està a la presó i que intentaré fer les mateixes activitats que la Laura Solé, l'altra jove empresonada i així poder "estar junts i cuidar-se".Tortosa també ha manifestat que a la família els tranquil·litza que Forcadell estigui al mateix centre penitenciari perquè està "molt pendent d'ells".Per altra banda, la germana de Laura Solé, Sílvia, ha apuntat que està bé i que comparteix mòdul amb Forcadell. Després de parlar-hi per telèfon mentre se celebrava a les portes de la presó, ha dit que "saben que estem aquí movent-nos per ells" i ha agraït el gest i l'escalf de tothom.Centenars de goles han entonat L'Estaca i ho han acompanyat amb la llum dels seus telèfons mòbils i unes torxes. L'acció ha clos amb Els Segadors i amb els punys alçats.